**ТЕХНИЧЕСКА СПЕЦИФИКАЦИЯ**

**ЗА УЧАСТИЕ ВЪВ ВЪЗЛАГАНЕ НА ОБЩЕСТВЕНА ПОРЪЧКА ЧРЕЗ СЪБИРАНЕ НА ОФЕРТИ С ОБЯВА С ПРЕДМЕТ НА ПОРЪЧКАТА:**

*„Упражняване на независим строителен надзор по време на строителството за обект: „Подобряване на общинска образователна инфраструктура - СУ “Васил Левски” - гр. Елин Пелин“.*

Възложител на настоящата поръчка е кметът на Община Елин Пелин. Прогнозната стойност е в размер до **19 000 лв. (деветнадесет хиляди лева) без ДДС.**

**1. Предмет на обществената поръчка:**

*„Упражняване на независим строителен надзор по време на строителството за обект: „Подобряване на общинска образователна инфраструктура - СУ “Васил Левски” - гр. Елин Пелин“.*

1. **ОПИСАНИЕ НА ДЕЙНОСТ № 1, ПРЕДМЕТ НА ВЪЗЛАГАНАТА ОБЩЕСТВЕНА ПОРЪЧКА.**

* **„Извършване на независим строителен надзор” на обект:**

„Подобряване на общинска образователна инфраструктура - СУ “Васил Левски” - гр. Елин Пелин“.

**Предметът на дейност „Извършване на независим строителен надзор”** включва упражняване на строителен надзор по време на строителството, съгласно чл. 166, ал. 1, т. 1 от ЗУТ вкл. внасяне на искане пред ДНСК за сформиране на държавно приемателна комисия за издаване на разрешение за ползване, в следния задължителен обхват, регламентиран в чл. 168, ал. 1 от ЗУТ:

* законосъобразно започване на строежа;
* пълнота и правилно съставяне на актовете и протоколите по време на строителството;
* изпълнение на строителените обекти съобразно одобрените инвестиционни проекти и изискванията за изпълнение на строежа, съгласно нормативните актове и техническите спецификации за пожарна безопасност, опазване на околната среда по време на строителството;
* спазване на изискванията за здравословни и безопасни условия на труд в строителството;
* качество на влаганите строителни материали и изделия и съответствието им с нормите за безопасност;
* недопускане на увреждане на трети лица и имоти вследствие на строителството;
* оценката за достъпност на строежа от лица с увреждания;
* годност на строежа за въвеждане в експлоатация;
* **Изготвяне и подписване на всички актове и протоколи по време на строителството**, необходими за оценка на строежите, съгласно изискванията за безопасност и законосъобразното им изпълнение, съгласно ЗУТ и Наредба №3/31.07.2003г. за съставяне на актове и протоколи по време на строителството;
* **Откриване на строителната площадка и определяне на строителната линия и ниво за съответния строителен обект**, в присъствието на лицата по чл. 223, ал. 2 от ЗУТ, при съставяне на необходимия за това протокол по Наредба №3 от 2003г. за съставяне на актове и протоколи по време на строителството;
* **Заверка на Заповедната книга на съответния строителен обект** и писмено уведомяване в 7-дневен срок от заверката, компетентните органи в общинска администрация, РДНСК, РСПБС, Инспекция по труда;
* **Изпълняване функциите на координатор по безопасност и здраве** за етапа на строителството съгласно чл.5, ал.3 от Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи.
* **При необходимост предоставяне пред Възложителя на междинни отчети и окончателен такъв** за извършения строителен надзор по време на изпълнение на строително – монтажните работи.
* **Изготвяне на Окончателни доклади за съответните строителни обекти**, съгласно чл.168, ал.6 от ЗУТ, за издаване на Разрешение за ползване, включително всички технически паспорти и приложенията към тях, съгласно Наредба № 5 от 2006 г. за техническите паспорти на строежите.
* **Внасяне на съответните Окончателни доклади** в Общинската администрация в 14 дневен срок след приключване на СМР и предаване на стоежа от строителя с акт обр.15.
* **Упражняване на строителен надзор по време на отстраняване на проявени скрити дефекти** през гаранционните срокове за срок до изтичането на 30 (тридесет) дни след датата на последния гаранционен срок за изпълнените СМР и съоръжения за строежа.

**ОПИСАНИЕ НА СЪЩЕСТВУВАЩО ПОЛОЖЕНИЕ**

Имотът, в който е разположено СОУ „Васил Левски“ - УПИ VIII за училище, кв. 89, по плана на гр. Елин Пелин е с площ по скица - ВИЗА № 1158/27.09.2016г 9485 м2. В него е разположена основната сграда, която има сложен многоъгълен контур.

Сградата на училището е построена през 1969 година и представлява монолитна конструкция на три етажа, използвана като учебен корпус. Всички крила на сградата са с приземен етаж, който се използва за учебни занятия, за кухненски и практико- приложни цели. Покривът е четирискатен, с дървена покривна конструкция. Физкултурният салон е отделна едноетажна постройка.

Сутеренът, който е на кота -3.00, е полувкопан с естествено осветление. До сутерена се достига чрез двете основни стълбища на сградата. Сутеренът няма външен достъп. От северното главно стълбище се достига до фоайе във сутерена, към което са разположени помещения за ел. техник, ел. табло, тоалетни и офис. В ляво по коридор се достига до помещение за металообработване, хранилище, класна стая, техническо помещение. В дясно, по надлъжната ос на фоайето, по коридор се достига до компютърна зала, столова, кухня, складове и помещение за домакин.

От южния вход, по стълбище, се достига до сутерена под южното крило, която част ще бъде преустроена. В тази част на сутерена са разположени технически помещения, бивше котелно, склад и тоалетни, кабинети по готварство, техническо чертане и два кабинета по дървообработване. Тази част на сутерена е отделена от надлъжния корпус и между тях няма връзка. Всички помещения се нуждаят от основен ремонт. В сутеренния етаж не са осигурени необходимия брой евакуационни противопожарни изходи.

Оградата на имота е в сравнително добро състояние и се нуждае от частичен ремонт и освежаване. Основата е частично напукана, с обрушена облицовка, металните пана са ръждясали и деформирани на 10% от площта. Липсва ограда - врата към парка.

Настилките (асфалт и бетонови плочи) в двора са амортизирани, няма обособени игрища и спортни зони на открито.

**ТЕХНИЧЕСКИ ПОКАЗАТЕЛИ:**

1. Площ на имота 9485,00 м2

2. Застроена площ на училище 1392,30 м2

3. Разгъната застроена площ на училище 4637,54 м2

4. Застроена площ на салон 240,00 м2

5. Разгъната застроена площ на салон 300,00 м2

6. Застроена площ на сутерена предмет на преустройството 369,15 м2

**Изисквания относно документите, които следва да се представят в процеса на изпълнение на договора.**

3.1. В процеса на изпълнение на строително – монтажните работи трябва да бъдат съставени всички необходими актове и протоколи, предвидени в Наредба № 3 от 2003 г. за съставяне на актове и протоколи по време на строителството*.*

3.2. След завършване на строежа Изпълнителят трябва да завери екзекутивната документация съгласно изискванията на чл. 175 от ЗУТ. Тя следва да бъде представена в 3 (три) екземпляра на хартиен и в 1 (един) екземпляр на електронен носител за всеки строеж.

3.3. След приключване на строително-монтажните работи Изпълнителят трябва да изготви и внесе в общинска администрация Окончателни доклади за съответните строежи, съгласно чл.168, ал.6 от ЗУТ, за въвеждане на обектите в експлоатация, включително всички технически паспорти, съгласно Наредба №5 от 2006 г. за техническите паспорти на строежите. Докладите и приложенията към тях, и паспортите, следва да се представят в 3 (три) оригинала на хартиен носител и в 1 (един) на електронен носител за всеки строителен обект.

**Изисквания за качество.**

Качеството на услугата трябва да отговаря на изискванията на действащата законова уредба в страната:

* Закон за устройство на територията (ЗУТ);
* Наредба № 1/30 юли 2003 г. за номенклатурата на видовете строежи;
* Наредба № 2/31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти;
* Наредба № 3/31 юли 2003 г. за съставяне на актове и протоколи по време на строителството;
* Наредба № 5/28 декември 2006 г. за техническите паспорти на строежите;
* Наредба № 2/22.03.2004 г. за минималните изисквания за здравословни и безопасни условия на труд при извършване на строителни и монтажни работи;
* Наредба № 7/1999 г. за минимални изисквания за здравословни и безопасни условия на труд на работните места при използване на работното оборудване;
* Наредба № 3/1996 г. за инструктажа на работниците и служителите по БХТПО.

**Срок за изпълнение** **на поръчката:**

Изпълнителят ще упражнява функциите на строителен надзор на обекта в периода от подписване на съответния Протокол за откриване на строителна площадка и определяне на строителна линия и ниво (обр. 2 и/или 2a) до представяне от Изпълнителя на окончателен доклад и Технически паспорт на строежа.

Консултантът изготвя и подписва съвместно с проектанта екзекутивната документация за съответния строителен обект на основание чл. 175 от ЗУТ. В срока за изпълнение на поръчката не влизат сроковете, в които се носи отговорност за нанесени щети, съгласно чл.168, ал.7 от ЗУТ, които срокове са не по – малки от гаранционните срокове в строителството.

*Забележка: Участникът следва да отговаря на изискването на чл. 166, ал. 3 от ЗУТ – консултантът не може да сключва договор за строителен надзор за строежи, за които той или наетите от него по трудово правоотношение физически лица са строители и/или доставчици на машини, съоръжения, технологично оборудване, както и свързаните с тях лица по смисъла на Търговския закон.*

1. **ОПИСАНИЕ НА ДЕЙНОСТ № 2, ПРЕДМЕТ НА ВЪЗЛАГАНАТА ОБЩЕСТВЕНА ПОРЪЧКА.**

**“Извършване на оценка на съответствието на проектите” на обект: „Подобряване на общинска образователна инфраструктура – СУ Васил Левски, гр.Елин Пелин“.**

1. **Предметът на дейност № 2: „Извършване на оценка на съответствието на проектите”** включва изготвяне на оценка на съответствието на инвестиционен проект със съществените изисквания към строежите до издаване на разрешение за строеж.

***Упражняването на консултантската услуга ще се осъществява в задължителния обхват на чл. 142 и чл. 166 до чл. 168 ЗУТ, при условията и стриктно спазване на :***

* Закон за устройство на територията;
* Настоящата техническа спецификация;
* Допълнителни указания на Възложителя, когато е приложимо;
* Условията на договора за предоставяне на консултантска услуга;
* Друго приложимо законодателство и нормативни документи в областта на изготвяне на комплексни доклади за оценка на съответствието на инвестиционните проекти;

*Посочват се точно предмета на поръчката и към описателния документ се прилага проект на технически спецификации, изготвени съгласно Указанията. При необходимост от отклонение от императивните изисквания на ЗОП/ППЗОП и/или указанията, се излагат подробни мотиви.*

**2. Място на изпълнение на поръчката:**

Територията на Община Елин Пелин.

**3. Критерии за подбор:**

1. **Годност за упражняване на професионалната дейност, включително изисквания във връзка с вписването в професионални или търговски регистри:**

* Участникът следва да притежава валиден лиценз за упражняване на дейността, съгласно § 128 от ПЗР към ЗИДЗУТ или да притежава издадено от Началника на Дирекцията за национален строителен контрол и вписано в нарочен регистър валидно удостоверение, съгласно чл. 166, ал. 2 от ЗУТ и Наредба № РД-02-20-25 от 03.12.2012 г. за упражняване на дейности по чл. 166, ал. 1, т. 1 от ЗУТ, еквивалентен документ за чуждестранни лица, удостоверяващ правото да извършват такава дейност, издаден от компетентен орган на държава- членка на Европейския съюз, или на друга държава-страна по Споразумението за Европейското икономическо пространство.

Предвиденото изискване се доказва чрез представяне на копие от документ, удостоверяващ правото да извършват такава дейност, издаден от компетентен орган на държава - членка на Европейския съюз, или на друга държава - страна по Споразумението за Европейското икономическо пространство.

*Ако участникът е обединение, изискването се прилага за всеки член на обединението, който ще изпълнява строителен надзор. При участие на подизпълнител - съобразно вида и дела от поръчката, който ще изпълнява. Когато участникът е чуждестранно лице, се представя копие от документ, удостоверяващ правото да извършват такава дейност, издаден от компетентен орган на държава - членка на Европейския съюз, или на друга държава - страна по Споразумението за Европейското икономическо пространство.*

1. **Икономическо и финансово състояние:**

* Участникът следва да притежава, валидна застраховка „Професионална отговорност” съгласно чл. 171, ал. 1 от ЗУТ за лица регистрирани на територията на Република България или еквивалентна за чуждестранни лица, в съответствие със законодателството на държавата в която са установени за строежи **Първа група – Втора категория.** За участник, установен/регистриран извън Република България, застраховката за професионална отговорност следва да бъде съгласно чл. 171а, ал. 1 от ЗУТ.

Застраховката трябва да е в сила към датата на подаване на офертата и да бъде придружена с декларация в свободен текст, в случай, че същата изтече по време на действие на договора, то действието и ще бъде подновено със срок не по-малък от срока на действие на договора. Изискването за застраховка за професионална отговорност на лицата по чл.171, ал. 1 не се прилага за лице от държава - членка на Европейския съюз, или от друга държава - страна по Споразумението за Европейското икономическо пространство, което се установява на територията на Република България и е предоставило еквивалентна застраховка за професионална отговорност или гаранция в друга държава - членка на Европейския съюз, или в страна по Споразумението за Европейското икономическо пространство.

Предвиденото изискване се доказва чрез представяне на копие от валидна застраховка „Професионална отговорност” съгласно чл. 171, ал. 1 от ЗУТ и ако е необходимо декларация в свободен текст, в случай, че същата изтече по време на действие на договора, то действието и ще бъде подновено със срок не по-малък от срока на действие на договора.

*Ако участникът е обединение, изискването се прилага и за всеки член на обединението, който ще изпълнява строителен надзор, както и за всеки* *подизпълнител, изпълняващ строителен надзор.*

1. **Технически и професионални способности:**

**3.1.** Участниците следва да са изпълнили успешно през последните 3 (три) години, считано от датата на подаване на офертата, най-малко една дейност, която е идентична или сходна с предмета и обема на обществената поръчка.

*Под* ***„услуга, с предмет, идентичен или сходен с този на поръчката****” следва да се разбира упражняване на независим строителен надзор при изпълнение на СМР за изграждане и/или преустройство и/или реконструкция и/или ремонтни дейности, включително въвеждане на мерки за енергийна ефективност на сгради за обществено обслужване.*

**3.2.** Участникът трябва да разполага с персонал и/или ръководен състав с определена професионална компетентност, които да бъдат ангажирани с изпълнението на поръчката, , както следва:

- **Ръководител на екипа** - висше образование, строителен инженер по специалност „ПГС“ или „ССС“ или еквивалентна. Да притежава професионален опит по специалността минимум 3 (три) години.

- **Архитект по част Архитектура** - висше образование със специалност „Архитектура”. Да притежава професионален опит по специалността минимум 3 (три) години.

- **Електро инженер по част „ЕЛ”** със специалност „Електроинженер“,електроснабдяване и елетрообзавеждане/ЕСЕО/ или аналогични/ еквивалентни; с минимален стаж 3 (три) години по специалността - да е вписан в основния списък.

- **Инженер по част „ОВК” и „Енергийна ефективност/ЕЕ/”** - висше образование със специалност „топлоенергетика” „топлотехника” „топло и газоснабдяване” или аналогични/ еквивалентни в областта на отопление, вентилация и климатизация или ЕЕ; с минимален стаж 3 (три) години по специалността - да е вписан в основния списък.

- **Инженер по част ВиК** - висше образование със специалност „ВиК” „Хидромелиоративно строителство” „Хидростроителство” „Хидротехническо строитлество” или аналогични/ еквивалентни - минимум 3 години професионален опит по специалността.

- **Строителен инженер** с правоспособностда упражнява технически контрол по част „Конструктивна“; с минимален стаж в изпълнение на технически контрол по част „Конструктивна“ - 3 (три) години.

*Посочват се критериите за подбор, избрани от Възложителя, минималните нива, посочване на документите, с които ще се доказва изпълнението им, съгласно Указанията, и подробни мотиви за определянето им.*

**4. Kритерий за възлагане:**

Обществената поръчка се възлага въз основа на „икономически най-изгодната оферта”.

Икономически най-изгодната оферта се определя въз основа на критерий за възлагане „най-ниска цена“ по чл. 70, ал. 2, т. 1 от ЗОП. Предложените от участника всички единични крайни цени без ДДС на отделните видове дейности се събират и техният общ сбор оформя обща ценана участника.

**На първо място се класира участникът предложил най-ниска обща цена.**

Посочената цена се закръгля до втория знак след десетичната запетая.

*Посочват се подробно всички елементи на оценката съобразно избрания критерий за възлагане и изискванията на Указанията, както и подробни мотиви са определянето им.*